Γουλιέλμος Χάουαρντ (1781-1843)

Ο αξιότιμος Γουλιέλμος Χάουαρντ, αγγλ.: hon. William Howard (25 Δεκεμβρίου 1781 – 25 Ιανουαρίου 1843) ήταν Άγγλος πολιτικός, βουλευτής του Συντηρητικού Κόμματος για το Μόρπεθ (1806–32) και το Σάδερλαντ (1837–40).

 Πρώιμη ζωή 
Ο Χάουαρντ ήταν ο 2ος γιος του Φρειδερίκου Χάουαρντ 5ου κόμη του Κάρλαϊλ, και της συζύγου του, λαίδης Μαργαρίτας Κάρολαϊν Λέβεσον-Γκάουερ, κόρης του Γκράνβιλ Λ.-Γκ. 1ου μαρκησίου του Στάφορντ . Ο μεγαλύτερος αδελφός του, Γεώργιος, διαδέχθηκε τον πατέρα τους ως 6ος κόμης του Κάρλαϊλ το 1825. Ο 2ος μεγαλύτερος αδελφός του, ταγματάρχης Φρειδερίκος Χάουαρντ, σκοτώθηκε στη μάχη του Βατερλώ και ο 3ος αδελφός του, ο αιδεσιμότατος Ερρίκος Χάουαρντ, ήταν κοσμήτωρ του Λίτσφιλντ. Είχε έξι αδελφές, συμπεριλαμβανομένης της Ελισάβετ δούκισσας του Ράτλαντ. 

 Σταδιοδρομία 
Σε ηλικία 24 ετών, ο Χάουαρντ εισήλθε στο Κοινοβούλιο το 1806 ως βουλευτής του Μόρπεθ, μίας μικρής περιφέρειας, όπου ο πατέρας του έλεγχε μία από τις δύο έδρες. Εκπροσώπησε αυτήν την περιφέρεια μέχρι το 1826, και ξανά από το 1830 έως το 1832, και ήταν βουλευτής των Συντηρητικών για την εκλογική περιφέρεια Σάδερλαντ της Σκωτίας, μεταξύ 1837 και 1840. 

 Αναφορές 

Βιβλιογραφία
 FWS Craig, Αποτελέσματα Βρετανικών Βουλευτικών Εκλογών 1832-1885 (2η έκδοση, Aldershot: Υπηρεσίες Κοινοβουλευτικής Έρευνας, 1989)

 Εξωτερικοί σύνδεσμοι 


Κατηγορία:Οικογένεια Χάουαρντ (αγγλική αριστοκρατία)